กนง.ยังคงนโยบาย การเงินผ่อนคลาย
กนง.ยันยังไม่ส่งสัญญาณขึ้นดอกเบี้ย เหตุเศรษฐกิจฟื้นชัดขึ้นแต่ยังเปราะบาง
9 มี.ค. 2561

กนง.ยันยังไม่ส่งสัญญาณขึ้นดอกเบี้ย เหตุเศรษฐกิจฟื้นชัดขึ้นแต่ยังเปราะบางนายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า คณะกรรมการนโยบายการเงิน (กนง.) ยังไม่ใช้นโยบายอัตราดอกเบี้ยขาขึ้น มองว่ายังจำเป็นต้องใช้นโยบายการเงินแบบผ่อนคลายต่อไปเพื่อให้เอื้อต่อการฟื้นตัวของเศรษฐกิจ เพราะขณะนี้ยังไม่มีแรงกดดันเงินเฟ้อ การฟื้นตัวของเศรษฐกิจมีแนวโน้มชัดเจนขึ้นจริง แต่ยังมีความเปราะบางบางจุดอยู่สำหรับกรณีที่นายไพบูลย์ กิตติศรีกังวาน รองผู้ว่าการด้านบริหาร ธปท. หนึ่งใน กนง. ระบุว่า ปีนี้การดำเนินนโยบายการเงินเผชิญความท้าทาย ซึ่งหนึ่งในนั้นคือการปรับอัตราดอกเบี้ยไปสู่ภาวะปกติมากขึ้น ซึ่งจะต้องส่งสัญญาณล่วงหน้านั้นเป็นการมองระยะยาวตามทิศทางอัตราดอกเบี้ยโลกที่เป็นขาขึ้นทั้งนี้ กนง.จะส่งสัญญาณล่วงหน้าก่อนนานแค่ไหนว่าจะปรับทิศทางจากนโยบายดอกเบี้ยแบบผ่อนคลายเป็นดอกเบี้ยขาขึ้นนั้น ขอยืนยันว่าจะไม่มีการขึ้นดอกเบี้ยนโยบายแบบสร้างเซอร์ไพรส์ แนวทางการบริหารจะเป็นแบบปัจจุบันคือขึ้นอยู่กับข้อมูลประกอบ